মাওবাদী নেতার সমর্থনে দেওয়াল লিখন যাদবপুর বিশ্ববিদ্যালয়ে

কলকাতা: যাদবপুর বিশ্ববিদ্যালয়ে মাও নেতা বাসব রাজুর নামে দেওয়াল লিখন ছাত্র সংগঠন আরএসএফ – এর। দেখা যাচ্ছে, লং লিভ কমরেড বাসব রাজু বলে দেওয়াল লিখনে উল্লেখ রয়েছে। এই ঘটনা নিয়েই তৈরি হয়েছে একাধিক বিতর্ক। এই বিতর্ক চলাকালীনই আরএসএফ-কে নিষিদ্ধ করার দাবি জানিয়ে কর্তৃপক্ষের কাছে স্মারকলিপি জমা দিল টিএমসিপি। শিক্ষাঙ্গনে এধরনের ঘটনা একবারেই কাম্য নয় বলে স্মারকলিপিতে উল্লেখ টিএমসিপির। অবিলম্বে আরএসএফ – কে নিষিদ্ধ করার দাবি তাদের। এই ঘটনার পর উপাচার্য জানান, শিক্ষাঙ্গনের ভিতরে ও বাইরে সব জায়গাতেই আইনের শাসন থাকা উচিত। কেউই আইনের ঊর্ধ্বে বা বাইরে নয়।

সিপিআই মাওবাদী দলের প্রয়াত সাধারণ সম্পাদক বাসব রাজুর নামে একটি দেওয়াল লিখন ঘিরে বিতর্ক দানা বাঁধল যাদবপুর বিশ্ববিদ্যালয়ের। ক্যাম্পাসের একটি দেওয়ালে বাসব রাজুর নামে ‘লং লিভ’ লেখা হয়েছে। ছাত্র সংগঠন আরএসএফ (রেভেলিউশানারি স্টুডেন্টস ফ্রন্ট) সেটি লিখেছে বলে জানা গিয়েছে।

আরও পড়ুন: শিয়ালদহ থেকে কল্যানী রুটে নতুন এসি লোকাল

বাসব রাজু ছিলেন ভারতের কমিউনিস্ট পার্টি (মাওবাদী)-এর সাধারণ সম্পাদক। তাঁর আসল নাম ছিল নাম্বালা কেশব রাও। তিনি ২১ মে, ২০২৫–এ ছত্তিশগড়ে নিরাপত্তা বাহিনীর সঙ্গে সংঘর্ষে নিহত হন। এই সংঘর্ষে কমপক্ষে ২৭ জন মাওবাদী নিহত হন। সেই বাসব রাজুরই দীর্ঘ জীবন চেয়ে এই দেওয়াল লিখন হয়েছে যাদবপুরে।

দেখুন খবর: