বিশ্বকাপজয়ী হরমনপ্রীতকে ডি লিট উপাধি দেবে যাদবপুর বিশ্ববিদ্যালয়

কলকাতা: যাদবপুর বিশ্ববিদ্যালয়ের আসন্ন সমাবর্তন অনুষ্ঠানে ডি লিট দেওয়া হবে হরমনপ্রীত কৌরকে। বিশ্ববিদ্যালয়ের দেওয়া প্রস্তাবে সায় দিয়েছেন আচার্য তথা রাজ্যপাল সিভি আনন্দ বোস। এমনটাই খবর রাজভবন সূত্রে।

২৪ ডিসেম্বর যাদবপুর বিশ্ববিদ্যালয়ে সমাবর্তন উৎসব অনুষ্ঠিত হবে। সেখানেই মহিলা বিশ্বকাপ জয়ী ভারতীয় দলের ক্যাপ্টেন হরমনপ্রীত কৌরকে সাম্মানিক ডি লিট দিতে চলেছে যাদবপুর বিশ্ববিদ্যালয়। যাদবপুর বিশ্ববিদ্যালয়ের প্রস্তাবে সায় রাজভবনের বলে সূত্রের খবর। বিশ্ববিদ্যালয়ের কর্মসমিতির বৈঠকে বিষয়টি নিয়ে আলোচনা হয়।

আরও পড়ুন: ইভিএম প্রস্তুতি নিয়ে রাজ্যের জেলা প্রশাসনের সঙ্গে বৈঠক কমিশনের

হরমনপ্রীত কৌরকে সমাবর্তনে আমন্ত্রণ জানানো হবে বলে জানা গিয়েছে। বুধবার সন্ধ্যায় রাজভবনে সমাবর্তন নিয়ে আলোচনা করেন উপাচার্য। ‌রাজভবন সূত্রের খবর, সেখানে আচার্যকে হরমনপ্রীত কৌরকে ডি লিট দেওয়ার বিষয়টি জানান তিনি এবং তাতে সায় দিয়েছেন আচার্য। শুধু হরমনপ্রীত নয়, বিশেষ অতিথি হিসাবে তিনটি নাম ঠিক করেছিলেন যাদবপুর বিশ্ববিদ্যালয় কর্তৃপক্ষ। নোবেলজয়ী অভিজিৎ বিনায়ক বন্দ্যোপাধ্যায়, ডিআরডিও চেয়ারম্যান সমীর ভি কামাথ এবং অনুসন্ধান ন্যাশনাল রিসার্চ ফাউন্ডেশন এর সিইও শিবকুমার কল্যাণরামনের নাম প্রস্তাব করা হয় আচার্যের কাছে। তাতেও সায় দিয়েছেন তিনি বলে সূত্রের খবর।

দেখুন খবর: