যাদবপুর বিশ্ববিদ্যালয়ে সিসিটিভি ও নিরাপত্তা রক্ষী মোতায়েন নিয়ে হাইকোর্টের বড় নির্দেশ

কলকাতা: যাদবপুর বিশ্ববিদ্যালয়ে (Jadavpur University) নিরাপত্তা ব্যবস্থা জোরদার করতে চলমান পদক্ষেপ নিয়ে কলকাতা হাইকোর্ট (Calcutta High Court) কঠোর অবস্থান নিল। সিসিটিভি ক্যামেরা বসানো ও নিরাপত্তা রক্ষী মোতায়েনের কাজ সম্পূর্ণ হতে কত দিন সময় লাগবে, তার নির্দিষ্ট সময়সীমা উল্লেখ করে এক সপ্তাহের মধ্যে হলফনামা দিতে হবে বিশ্ববিদ্যালয় কর্তৃপক্ষ ও রাজ্য সরকারকে। এমনই নির্দেশ দিল হাইকোর্টের ভারপ্রাপ্ত প্রধান বিচারপতি সুজয় পাল ও বিচারপতি পার্থ সারথি সেনের ডিভিশন বেঞ্চ।

যাদবপুর বিশ্ববিদ্যালয়ে নিরাপত্তাকর্মী নিয়োগ ও সিসিটিভি স্থাপনের জন্য ৬৭ লক্ষের বেশি টাকা রাজ্যের অর্থ দফতর আগেই বরাদ্দ করেছে। তবুও এতদিনেও কাজ পূর্ণ মাত্রায় শুরু না হওয়ায় ক্ষোভ প্রকাশ করেছে আদালত।

আরও পড়ুন: আজ থেকে শুরু ছাব্বিশের ভোটের মহড়া

বেঞ্চ স্পষ্ট জানিয়েছে, বিশ্ববিদ্যালয় ক্যাম্পাস নিরাপত্তার বিষয়টি টালবাহানা নয়, অগ্রাধিকারের ভিত্তিতে সম্পন্ন করতে হবে। সময়সীমা নির্দিষ্ট না থাকলে দায়িত্বজ্ঞানহীন মনোভাব প্রকাশ পায়। আদালত এমন মন্তব্যও করে। এই মামলার পরবর্তী শুনানি ডিসেম্বরের প্রথম সপ্তাহে নির্ধারিত হয়েছে। হলফনামায় উল্লেখিত অগ্রগতির ভিত্তিতে আদালত পরবর্তী নির্দেশ দিতে পারে বলে মনে করা হচ্ছে।

দেখুন আরও খবর: